text: Hjemmebanen hjalp ikke: Sønderjyske tabte
  31 juli 2016 kl. 12.35
  Gæsterne fra Lyngby havde held til at slå Sønderjyske, da de to hold søndag spillede superligakamp på Sydbank Park i Haderslev.
  Det er gået godt for Sønderjyske i Europa League, hvor holdet torsdag vandt 2-1 over det polske hold Zaglebie Lubin. En kamp der ellers foregik på udebane i Polen.
  Vel hjemme igen  lykkedes det dog ikke Sønderjyske at vinde dagens hjemmebanekamp mod Lyngby.
  I første halvleg spillede de to hold lige up,på trods af, at Sønderjyske havde flere chancer, som holdet dog brændte. Værre stod det til for holdet i 2. halvleg, hvor det lykkedes Mikkel Rygaard fra Lyngby at score på et langskud.
  Dermed har Sønderjyske nu lidt sæsonens andet hjemmebanenederlag og har kun et point efter tre kampe.
  Næste kamp for klubben er på torsdag, hvor holdet igen møder polske Zaglie Lubin. Denne gang på hjemmebane i Haderslev.
  SLUT#SJE 0 - 1 #LBK64&#39; RygaardOvertal af chancer og spil på den sidste 1/3 af banen var ikke nok. Lyngby trækker det længste strå i dag.
  
  